Lago Matka

La lago Matka () estas artefarita lago en la norda parto de Nord-Makedonio. Ĝi kuŝas apud la vilaĝo Matka, en la municipo Opština Saraj, kiu estas unu el la komunumoj, kiuj konsistigas la komunumaron Granda Skopjo ĉirkaŭ la ĉefurbo Skopjo. La lago Matka estas nur 15 kilometrojn for de la urbocentro. Ĝi estas fama turista loko pro siaj pitoreskaj pejzaĝoj kaj historiaj konstruaĵoj. Ĝi estas ankaŭ populara loko, kie oni fiŝkaptas, naĝas, kanuas kaj kajakas.

 Geografio 
La lago Matka vastas je proksimume 50 kvadratkilometroj. Ĝi situas funde de la samnoma kanjono. Ĝia akvo devenas de la rivero Treska, kiu poste enfluas en la riveregon Vardar en Skopje.

La lago Matka estis kreata en 1937, kiam oni konstruis baraĵon sur la rivero Treska. La retenata akvo parte pleniĝis la kanjonon Matka.

La longa kanjono Matka enhavas 10 grotojn; la plej malgranda longas 20 metrojn, la plej vasta 176 metrojn. Inter la grotoj troviĝas la groto Vrelo, fama pro siaj gutoŝtonoj kaj siaj 2 enaj lagoj. La pli malgranda ena lago estas 8 metrojn larĝa kaj 15 metrojn profunda. La pli granda estas 35 metrojn larĝa kaj ĝis 18 metrojn profunda. La profundo de la groto Vrelo mem ne estis ekzakte mezurita. Povas esti ke ĝi estas la plej profunda akvoplena groto en la tuta mondoSETimes. La kanjono Matka enhavas 2 kavojn, ambaŭ estas proksime 35 metrojn profundaj..

 Biologio 
La lago kaj ĝia kanjono estas rifuĝejo por multaj vegetaj kaj bestaj specioj. Kelkaj specioj ekzistas nur tie. Tiel estas 77 specioj de papilioj kaj proksimume 20% de la plantoj de la lando. En la grotoj vivas granda kvanto da vespertoj.

 Monaĥejoj 
La ĉirkaŭaĵo de lago Matka enhavas plurajn malnovajn religiajn konstruaĵojn, interalie :

La Monaĥejo Sankta Andreo estis kreita en 1389 de Andrijaš, unu de la du filoj de la reĝo Vukašin Mrnjavčević.

La Monaĥejo de Matka, alinome Monaĥejo de la ĉieliro de la Sankta Virgulino Maria, probable estis kreita ĉirkaŭ 1337 de Bojko, filo de Danica, sinjoro de Matka.

La Monaĥejo Sankta Nikolao, alinome Monaĥejo de Ŝiŝevo, staras sur klifo kaj superas la monaĥejon Sankta Andrejo. La dato de ĝia konstruo estas nekonata, sed ĝi estis unuafoje menciita dum la 17a jarcento. De tiam datumas la ikonostazo kaj la freskoj en la okcidenta flanko.

 Bildaro 

 Referencoj 

Kategorio:Lagoj en Nord-Makedonio
Kategorio:Baraĵlagoj